alexandrainst/scandi-wiki huggingface dataset:
Sophie Catherine av Slesvig-Holsten-Sønderborg

Sophie Catherine (født 28. juni 1617 i Haus Beck, død 22. november 1696 i Neuenburg) var født prinsesse av Sønderborg. 

Hun var datter av Alexander av Slesvig-Holsten-Sønderborg og Dorothea av Schwarzburg, og barnebarn av hertug Hans den yngre av Sønderborg. 18 år gammel giftet hun seg den 30. mai 1635 med den 51 år gamle Anton Günther, den siste greve i det selvstendige grevskap Oldenborg. Ekteskapet var barnløst, men Anton Günther hadde et illegitimt barn med den østerrikske Elisabeth von Ungnad-Weißenwolf; Anton greve av Aldenburg (1633–80) – en diplomat i dansk tjeneste. 

Ved Anton Günthers død i 1667, ble eiendommene delt mellom sønnen, Günthers søster Magdalene, fyrstinne av Anhalt-Zerbst og kongen av Danmark-Norge. Sophie Catharine tok som enke opphold på slottet Neuenburg i Friesland, hvor hun døde i 1696, 79 år gammel.

Referanser 

Huset Slesvig-Holsten-Sønderborg
Fødsler i 1617
Dødsfall i 1696
Personer fra Löhne
Det kinesiske musikkonservatorium

Det kinesiske musikkonservatorium (kinesisk: 中国音乐学院) er et musikkonservatorium i Beijing i Folkerepublikken Kina. Det ble etablert i 1964 under statsminister Zhou Enlais beskyttelse.

Det kinesiske musikkonservatorium må ikke forveksles med Det sentrale musikkonservatorium, som også ligger i Beijing. Det kinesiske musikkonservatorium beskjeftiger seg primært med tradisjonell kinesisk musikk og dens instrumenter, mens Det sentrale musikkonservatorium fokuserer mer på vestlig klassisk musikk.

Kjente studenter
Peng Liyuan
Wu Fei
Guo Lanying
Liu Dehai
Wen Zhanli

Eksterne lenker
 

Musikkinstitusjoner
Utdanningsinstitusjoner etablert i 1964
Universiteter i Beijing
Kinesisk musikk
Asker Musikkorps

Asker Musikkorps, forkortet AMK, er et musikkorps i Asker, med ca 55 medlemmer i alderen 15 år og oppover. Korpset øver i Asker Kulturhus hvor også de fleste konserter avholdes. Asker Musikkorps ble stiftet som Asker Ungdomskorps i 1932. Dirigent (2012) er Erling Myrseth.

Korpset oppstod som et tilbud for de eldre musikerne fra Asker guttemusikkorps (dagens Asker skolekorps). Lærer Martin Lunde dirigerte korpset de to første årene og allerede 17. mai 1933 deltok Asker ungdomskorps i toget i Asker. Uniformen hadde lyse bukser og blå jakker. I 1963 ble første jente tatt opp i korpset, og i 1967 ble navnet endret til Asker Musikkorps. I 1975 startet Henry Pehrson som dirigent. I 1982 flyttet Asker Musikkorps inn i Asker samfunnshus, dagens Asker kulturhus. 

Asker Musikkorps har profesjonelle dirigenter - blant disse kan nevnes Magne Rutle, Erik Bergene, Rune Bergmann.

Eksterne lenker 
 
 Norges Musikkorps Forbund

Musikk i Asker
Norske musikkorps
Etableringer i 1932
Spydeberg prestegård

Spydeberg prestegård ligger i Spydeberg i Viken. Hovedbygningen, stabburet, tunet og hagen på prestegården ble fredet av Riksantikvaren i 1991.

Jacob Nicolaj Wilse var prest i Spydeberg fra 1768 til 1786 og bodde på prestegården.

Prestegården spilte en viktig rolle i 1814. Det var her Christian Frederik holdt statsråd 8. august, dette ble senere kjent som Spydebergstatsrådet, og ble utgangspunkt for unionstraktaten med Sverige. Dette ble fullført som Konvensjonen i Moss den 14. august 1814.

I forbindelse med Grunnlovsjubileet 1814-2014 ble Wilses historiske hage gjenskapt etter omfattende dokumentasjon etter arkeologiske undersøkelser og tegninger og opptegnelser fra Wilse. Hele anlegget ble markert ferdigstilt 14. august 2014 av kronprins Haakon og kronprinsesse Mette-Marit. Prestegårdshagen ble kåret til Årets grønne park for 2017.

Eksterne lenker
 
 Om Spydebergstatsrådet fra Eidsvoll 1814
 

 

Kulturminner i Indre Østfold
Prestegårder i Norge
Fredete byggverk i Viken
Gårder i Indre Østfold
Spydeberg
Nils R. Ringdal

Nils Rolfssøn Ringdal (født 21. oktober 1939) er norsk journalist og forfatter. Han er pensjonist etter mangeårig ansettelse som programleder i NRK.

Ringdal tok examen artium ved Voss landsgymnas i 1959, og ble cand. mag. ved Universitetet i Oslo i 1972 med fagkretsen engelsk, idéhistorie og italiensk. Han har også hatt studieopphold ved Augsburg College i Minneapolis i USA og i Roma og Perugia i Italia.

Som fast medarbeider i radioprogrammet Sånn er livet fra begynnelsen i 1984 vil han særlig være kjent for programinnslag om medisinske og helsepolitiske emner. 

Ringdal er medlem av Norsk faglitterær forfatter- og oversetterforening.

Bibliografi 
 Venter på far, 1986  ISBN 82-403-0007-3
 Fibromyalgi, 1989 ISBN 82-02-11748-8
 Kjepper i Vårherres Hjul, 1992  ISBN  82-590-1009-7
 Den lille aleneboken, sammen med B. M. Dyb, 1996  ISBN 82-7776-033-7
 Shakespeares sonetter (oversettelse) 2012, E-bok ISBN 978-82-9989-500-2, komplett oversettelse også på: www.sonetter.no
 Utvalgte Shakespeare-sonetter, lydbok; 9788299895019,*Ordflyt 2012 
 Orkesteret (ad lib.), 2012, E-bok ISBN 978-82-9989-502-6
 Vossaminne, 2011, ISBN 978-82-7959-172-6
 I dag meg, i morgen deg, 2014, E-bok ISBN 978-82-931-6759-4
 Mininoveller (Nick Bell, psev.), 2014, E-bok ISBN 978-82-931-6784-6
To kvinner og deres menn, 2018, ISBN 978-82-93520-15-3
I dag meg, i morgen deg/Mozzarella, 2019, 978-82-93520-28-3
William Shakespeare Sonetter. Gjendiktning, 2020,ISBN 978-82-93520-61-0

Min heite harme, mi tunge ro. Kjærlig i dikt og prosa. 2022 ISBN 978-82-93520-97-9

har også utgitt en rekke pocketbøker under psevdonymet Nick Bell;

Eksterne lenker 
 Shakespeares sonetter på norsk
 Ringdals nettsider

NRK-journalister
Fødsler i 1939
Thibaut Courtois

Thibaut Nicolas Marc Courtois (født 11. mai 1992) er en belgisk fotballspiller som spiller for den spanske klubben Real Madrid CF.

Courtois har tidligere spilt for den belgiske klubben KRC Genk.

Landslaget 
Han fikk sin første kamp for  mot  (0–0) i november 2011.

Han ble tatt ut som førstekeeper i den belgiske troppen til VM i fotball 2014 i Brasil.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland. Han vant adidas Golden Glove for VM 2018s beste keeper.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 
 Spillerprofil hos Skysports.com

Belgiske fotballspillere
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for KRC Genk
Fotballspillere for Chelsea FC
Fotballspillere for Atlético Madrid
Fotballspillere for Real Madrid CF
Personer fra distriktet Maaseik
Fødsler i 1992
Passiv hivkompensator

En passiv hivkompensator er en enhet som brukes til å redusere påvirkning av bølger ved løfte- og boreoperasjoner.  Den passive hivkompensatoren er en myk fjær som benytter vibrasjonisolering for å redusere bølgenes påvirkning.

Prinsipp
Den passive hivkompensatoren består av en hydraulisk sylinder og en gassakkumulator. Når stempelstangen strekkes ut reduseres det totale gassvolumet, og dermed komprimeres gassen som igjen øker trykket som virker på stempelet. Kompresjonsforholdet er lavt for å sikre lav stivhet. En godt designet passiv hivkompensator kan oppnå virkningsgrader på over 80 %.

Virkningsgrad for en passiv hivkompensator brukt til subsealøft

Den passive hivkompensatoren er i denne beregningen koblet til krankroken.  Newtons andre lov brukes for å beskrive akselerasjonen av nyttelasten:

Der
 - er massen av nyttelasten
 - er tilleggsmassen 
 - er akselerasjonen til nyttelasten
 - er stivheten til den passive hivkompensatoren
 - er den vertikale posisjonen til nyttelasten
 - er bølgeamplituden
 - er bølgenes vinkelfrekvens
 - er tiden

Dersom vi ignorerer den transiente løsningen vil vi finne at forholdet mellom amplituden av nyttelasten og bølgeamplituden er: 

For å forenkle uttrykket det er vanlig å innføre  som systemene naturlige frekvens, definert som: 

Vi får da følgende uttrykk for forholdet:

Overførnarheten  er definert som:

Til slutt er virkningsgraden definert som:

Beregning av kompensatorstivhet
Stivheten til en passiv hivkompensator er gitt ved:

Der
 - er gasstrykket ved likevekt
 - er stempelarealet
 - er slaglengden
 - er kompresjonsforholdet
 - er den adiabatiske eksponenten

Produket av  svarer til den neddykkede vekten av nyttelasten. Som vi ser av uttrykket er det klart at lave kompresjonsforhold samt lang slaglengde gir lav stivhet.

Se også 
Bølgekompensering

Referanser

Mekanikk 
Petroleumsvirksomhet
Sao Vang lufthavn

Sao Vang  lufthavn  er en flyplass som ligger i Sao Vang, provins Thanh Hoa i Vietnam. Det er en militær flystasjon og vil også tjene sivile flyvninger fra 1. januar 2013.

Terminaler, selskaper og reisemål 
 Vietnam Airlines (Ho Chi Minh-byen) [1. januar 2013]

Referanser

Eksterne lenker 
 Government to implement three airport projects on Vietnamnet.net
 Thanh Hoa told to rethink civil airport project on Saigon Times

Flyplasser i Vietnam
Zygi

Zygi (gresk: Ζύγι, tyrkisk: Terazi) er en landsby med 589 innbyggere på sørkysten av Kypros. Den tilhører distriktet Larnaka. 

Landsbyen vokste fram på slutten av 1800-tallet, da det ble satt i gang dyrking av johannesbrødtre og eksport av johannesbrødkjernemel. Det drives også fiske i Zygi.

Zygi hadde både gresktalende og tyrkisktalende befolkning, med skiftende flertall over tid. Ved folketellingen i 1960 var det 84 tyrkisktalende og 86 gresktalende på stedet. I forbindelse med konflikt mellom de to gruppene i 1963 og 1964, flyktet tyrkiskkypriotene. Folketellingen i 2011 viste at Zygi hadde en befolkning på 589, der 477 var kypriotiske statsborgere, 68 kom fra EU-land og 44 fra andre land.

Sjøforsvarsbasen Evangelos Florakis holdt til ved Zygi inntil den i juli 2011 ble ødelagt  av en eksplosjon i et ammunisjonslager. Eksplosjonen ødela også den viktige Vassilikou-kraftverket like ved.

Referanser

Eksterne lenker 
 

Kypros' geografi
Dirndl

Dirndl, også kalt Dirndl-kleid, Dirndlgewand, Diandlgwand og annet på tysk, er en bunadsliknende kjoledrakt med livstykke og forkle som tradisjonelt blir båret av kvinner og jenter fra Bayern, Sør-Tirol, Østerrike og Liechtenstein. Ordet dirndl betyr 'jente' i sørtyske dialekter. Tøy som er inspirert av dirndlen, eller tyske folkedrakter generelt, kan kalles Landhausmode. Dirndl og lederhosen har blitt «tradisjonelle» plagg under de tyske oktoberfestlighetene.

Utforming 
Dirndl-antrekket består vanligvis av en forholdsvis kort kjole eller et skjørt med stramt livstykke av mørkt, blomstrete bomullstøy med knapper eller snøring. Kjolen blir båret sammen med et forkle og en hvit bluse med korte puffermer. 

Stoffene er vanligvis av bomull, lin og silke. Drakten kan være dekorert med mønstre, sløyfer og bånd, ha ulik farge, lengde og snitt innenfor grunnformen. Plaggene kan lukkes og festes med knapper og snøring, men også hekter og hemper og glidelåser.

Historikk og bruk 
Kjoledrakten bygger på historiske folkedrakter som ble båret i de små landsbyene i Alpene på 1800-tallet og særlig brukt av bonde- og tjenestejenter. 

Dirndl og Landhausmode var mindre i bruk en periode etter andre verdenskrig, men har blitt en populær kjolemote de seinere åra  og vanlig festantrekk under oktoberfestene, årlige ølfestivaler som opprinnelig ble holdt i München. Det gjelder både dirndlkjoler i mer tekkelige varianter og drakter med kortere skjørt, livstykke som bare rekker til under brystene, og dirndl-bluser med dyp utringning og nakne skuldre. Det finnes også pushup-BH-er som løfter og samler bysten i utringningen. Overdrevent dekorerte, korte og «sexy» varianter forekommer også, ofte som et karikert kostyme for rollelek som tysk «ølpike» og liknende. 

Skjørt og kjoler med vestformede livstykker, forkleer og bluser var vanlig i den europeiske kvinnedrakten på 1600- og 1700-tallet. Ulike formvarianter av dette antrekket er beholdt i en mengde europeiske folkedrakter, ikke bare i den tyske Dirndl, men for eksempel også i norske kvinnebunader.

Betegnelse 
Ordene Dirn og Dirndl betyr 'småjente' og 'tjenestepike' på flere bairiske og østerrikske dialekter.

Klær og plagg som likner på dirndlen og tilsvarende Tracht-antrekk, tradisjonelle, tyske «bunader», kan på tysk kalles Landhausmode, «mote fra landet». Mens tyske folkedrakter omfatter lokale, historiske varianter og markerer en sosial status, er dirndlen mer uformell og uten klare regler.

Se også 
 Livstykke, løst kjoleliv
 Lederhosen, tradisjonelle sørtyske kortbukser

Referanser

Eksterne lenker 
 

Folkedrakter
Tysk kultur
Østerriksk kultur
Tyske ord og uttrykk
Chris Christie

Christopher James «Chris» Christie (født 6. september 1962 i Newark i New Jersey) er en amerikansk republikansk politiker. Han var guvernør i delstaten New Jersey fra 2010 til 2018. Han vant valget i 2009 mot sittende guvernør Jon Corzine, og ble den første republikaneren som vant et valg på delstatsnivå i den demokratiske høyborgen på tolv år.

Liv og virke

Bakgrunn 
Han ble født i Newark som sønn av Sondra A. (født Grasso) og autorisert revisor Wilbur James «Bill» Christie. Faren er av skotsk og irsk herkomst, mens moren hadde siciliansk opphav og døde i 2004. Han vokste opp i Livingston, og har bachelorgrad i statsvitenskap fra University of Delaware fra 1984, kandidatutdannelse i rettsvitenskap fra Seton Hall University fra 1987 og advokatbevilling fra samme år.

Karriere 
Etter endt utdannelse ble Christie ansatt i advokatfirmaet Dughi, Hewit & Palatucci i Cranford, og ble i 1998 også registrert som lobbyist for samme firma.

I årene 1995–1997 var Christie medlem av den folkevalgte forsamlingen i Morris County. Han var føderal anklager i New Jersey 2002–2008, utnevnt av president George W. Bush. Christie erklærte sitt guvernørkandidatur i januar 2009, og vant det republikanske primærvalget med 55 % av stemmene. Videre vant han guvernørvalget mot den sittende guvernøren Corzine med 48,5 mot 44,9 % av stemmene.

Guvernør 
Som guvernør har han blant annet arbeidet for å balansere offentlige budsjetter, reformere pensjonssystemet i det offentlige, samt redusere beskatningen på arbeidsinntekt og eiendom. 

Christie var en av republikanernes kandidater for presidentvalget i 2016. Han deltok i de to første valgene i februar 2016, men trakk seg deretter på grunn av lav oppslutning. To uker senere gikk han ut med støtte til Donald Trumps kandidatur.

Referanser

Eksterne lenker 
 
 
 

Guvernører i New Jersey
Advokater fra USA
Påtalejurister i USA
Medlemmer av Det republikanske parti (USA)
Personer fra Livingston i New Jersey
Personer fra Newark
Personer fra USA av skotsk opphav
Personer fra USA av irsk opphav
Personer fra USA av italiensk opphav
Fernando Ferreira

Fernando Manuel da Costa Ferreira (født 23. september 1971 i Lamas, Ferreira de Aves) er en portugisksk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Ferreira har cerebral parese. Han begynte å konkurrere i 1984, deltok i sitt første VM i 1986, og har deltatt i samtlige syv paralympiske leker fra 1988 til 2012.

Ved utgangen av 2011 var han rangert som nummer 18 i verden i sin klasse.

Karriere

Resultater, EM 
Ferreira har deltatt ved EM i 1993, 1997, 2001, 2005 og 2009. Disse mesterskapene har gitt ham følgende medaljer:

Ved siste EM, i 2009 fikk han sølv individuelt, etter tap 2-3 for Radek Prochazka i finalen.

Resultater, World Cup 
Ferreira har deltatt ved World cup i 1991, 1995, 1999, 2003, 2007 og 2011. Disse mesterskapene har gitt ham følgende medaljer:

Hans foreløpig siste World cup var i 2011, det han kom på 17.-plass individuelt. I lagkonkorransen kom Portugal på 5.-plass.

Resultater, VM 
Ferreira har deltatt ved VM i 1986, 1990, 1994, 1998, 2002, 2006, 2010. Disse mesterskapene har gitt ham følgende medaljer:

Ved VM 2010, som ble arrangert i Lisboa i Portugal, kom han på 14.-plass individuelt. Han ble slått ut av Yan Zhiqiang med sifrene 1-5.

Resultater, Paralympics 
Han har vært med i samtlige paralympiske sommerleker siden 1988, senest i London 2012. Dette har gitt ham følgende medaljer:

Ved Paralympiske sommerleker 2012 i London fikk han ingen medaljer. Individuelt ble han slått ut av So-Yeong Jeong i 8.-delsfinalen, og i lagkonkurransen tapte Portugal bronsefinalen 5-7 for Storbritannia.

Referanser

Eksterne lenker 
  Profil hos IPC
  Profil hos Boccia World
  London 2012 - Fernando Ferreira
  London 2012 - Athletics - Boccia (resultater PL 2012)

Portugisiske bocciaspillere
Portugisiske handikappidrettsutøvere
Paralympiske mestere for Portugal
Europamestere
Deltakere for Portugal under Paralympiske sommerleker 2012
Deltakere for Portugal under Paralympiske sommerleker 2008
Deltakere for Portugal under Paralympiske sommerleker 2004
Deltakere for Portugal under Paralympiske sommerleker 2000
Deltakere for Portugal under Paralympiske sommerleker 1996
Deltakere for Portugal under Paralympiske sommerleker 1992
Deltakere for Portugal under Paralympiske sommerleker 1988
Fødsler i 1971
Darren Wharton

Darren Leigh Wharton (født 24. desember 1962 i Failsworth i Lancashire) er en engelsk keyboardist, vokalist og låtskriver, mest kjent for sin tid i hardrockgruppen Thin Lizzy. 

Wharton ble i 1980 kontaktet av Phil Lynott for å bidra på Thin Lizzys album Chinatown som studiomusiker. Før innspillingen av bandets neste album, Renegade i 1981, var Wharton blitt offisielt medlem av Thin Lizzy. Han deltok også på Lynotts soloalbum The Philip Lynott Album i 1982. Wharton startet i 1988 bandet Dare, som per 2012 fremdeles er aktive.

Diskografi

med Thin Lizzy 
 1980 Chinatown 
 1981 Renegade 
 1983 Thunder and Lightning
 1983 Life (konsertalbum)
 2000 One Night Only (konsertalbum)

med Philip Lynott 
 1982 The Philip Lynott Album

med Dare 
 1988 Out of The Silence 
 1991 Blood from Stone 
 1998 Calm Before the Storm 
 2001 Belief 
 2004 Beneath the Shining Water 
 2005 The Power of Nature (konsertalbum)
 2009 Arc of the Dawn 
 2012 Calm Before the Storm 2

Engelske keyboardister
Engelske sangere
Engelske låtskrivere
Personer fra Oldham
Xylotymvou

Xylotymvou (gresk: Ξυλοτύμβου) er en by i distriktet Larnaka på sørkysten av Kypros. Den er omsluttet av det britiske militærbaseområdet Dekelia. Folketellingen i 2011 viste at Xylotymvou hadde en befolkning på .

Referanser

Eksterne lenker 
 

Kypros' geografi
Ormidia

Ormidia (gresk: Ορμήδεια) er en by i distriktet Larnaka på sørkysten av Kypros. Den er omsluttet av det britiske militærbaseområdet Dekelia. Folketellingen i 2011 viste at  Ormidia hadde en befolkning på .

Referanser

Eksterne lenker 
 

Kypros' geografi
Albert Collett

Albert Peter Severin Collett (født 15. september 1842 på Buskerud hovedgård i Modum, død 25. juni 1896 i Kristiania) var en norsk brukseier og godseier.

Han kjøpte i 1871 Salsbrukets Interessentselskab og etablerte Firma Albert Collett, som ble en av Norges største grunneiere og på det meste eide 1,2 millioner dekar jord og skog i Namdalen. Mens Collett bodde på Salsbruket, var han Kolvereids varaordfører fra 1882 til 1883, valgt som høyremann.

Han var sønn av godseier John Collett (1807–1891) til Buskerud og Antoinette Johanne Smith, datter av Elias Smith og Karen von Cappelen (1789–1863). Han overtok også Buskerud hovedgård fra faren, men gården ble solgt i 1883. Hans farfar var høyesterettsdommer Peter Collett og han var oldebarn av bl.a. godseier Peter Collett (1740–86) og grosserer Caspar von Cappelen. Han var nevø av godseier Bernt Anker Collet, som var stamfar til Collett-familiens danske gren (skrevet Collet).

Etterkommere 

Han var gift med Nanna Høegh (1854–1921), datter av Ove Guldberg Høegh og Ingeborg Anna Dons. De var foreldre til
 Johan Collett (f. 1874), brukseier, medeier i Firma Albert Collett, gift med Kathleen Ragnhild Falsen, Ellen Eger og Rosa Louise Martens
 Emil Collett (f. 1875), kjemiker og industrigründer som etablerte firmaet Collett & Co., gift med Gudrun von der Lippe
 Oscar Collett (f. 1877), brukseier, medeier i Firma Albert Collett, gift med Maria Iversen
 Arthur Collett (f. 1879), barnelege, gift med Ingeborg Wedel-Jarlsberg
 Axel Collett (f. 1880), brukseier, medeier i Firma Albert Collett, gift med Lucie Trozelli Krefting og andre gang med Valborg Marie Oulie-Hansen
 Johanne Antonette Collett (f. 1883), død som spedbarn
 Ove Guldberg Høegh Collett (f. 1885), gift med Esther Somme
 Dagny Karen Ann Collett (f. 1888), gift med Sigurd Fougner
 Knut Ørn Collett (f. 1889), gift med Wilhelmine Margrethe Bang
 Albert Jonas August Collett (f. 1892)

Albert Collett var bl.a. farfar til Albert Peter Collett, Carl O. Collett og Brita Collett Paus, samt oldefar til bl.a. Albert Collett Paus.

Litteratur 
 Fageraas, Knut Bech; Bækkelund, Bjørn; Nilsson, Christer; Bagle, Eyvind (2006). "Salsbrukets Tresliperi". Masse papir. Norske papir- og massefabrikker gjennom 150 år. Norsk Skogmuseum. s. 403–406. ISBN 978-82-90-66028-9.
 

Norske godseiere
Lokalpolitikere i Nærøy
Høyre-politikere i Nord-Trøndelag
Personer fra Modum kommune
Slekten Collett
Misjonsarkivet

Misjonsarkivet er et privat arkivdepot ved Misjonshøgskolen i Stavanger. Det inneholder en samling av arkivmateriale fra kristen misjonsvirksomhet. Hovedmaterialet har sin opprinnelse i virksomheten til Det norske misjonsselskap (NMS), som ble grunnlagt i Stavanger i 1842. Da Misjonshøgskolen fikk nytt hovedbygg i 1983, ble det satt av arealer til kontorer og magasiner for arkivformål. 

Siden annet halvår 2005 har Misjonsarkivet fått bevilgning over statsbudsjettet, under "Ymse faste tiltak" i arkivsektoren.

På grunnlag av ressurser innsamlet og tilrettelagt i Norge har NMS sendt ut misjonærer og hatt virksomhet i en rekke land i Afrika, Asia, Latin-Amerika og Europa. I tillegg til avlevert materiale fra arkivdanningen i NMS som organisasjon har Misjonsarkivet også mange arkiver fra enkeltpersoner og familier med relasjon til NMS.

På grunnlag av vedtak i Misjonshøgskolens styre overtok Misjonsarkivet i 2011 ansvaret for videre ordning og drift av Misjonsmuseet, som ble grunnlagt i 1864. Museet har hele tiden hatt sine lokaler ved Misjonshøgskolen.

I januar 2016 fusjonerte Misjonshøgskolen og tre andre høgskoler, og VID vitenskapelige høgskole ble etablert. Misjonsarkivet ble samtidig innlemmet i VID historiske arkiv, som endret navn til Misjons- og diakoniarkivet, VID i 2017.

Arkivmaterialet 
Det meste av materialet er i papirformat, og gradvis overføres og lagres materiale i en rekke digitale format. Av typer materiale kan nevnes brev, protokoller, rapporter, dagbøker, fotografier, film, videokassetter, lydbånd, grammofonplater, og gjenstander.

Dokumenter, motiv og gjenstander har opprinnelse i blant annet følgende land: Norge, Sør-Afrika, Madagaskar, Kina (særlig fra Hunan, Hong Kong, Taiwan), Kamerun, Etiopia, Tanzania, Japan, Brasil, Thailand, Pakistan, Mali, Frankrike, Mali, Kroatia.

Nettbaserte presentasjoner 
 Arkivportalen
 International Mission Photography Archive (IMPA): Hovedsiden

Kilder
 Jørgensen, Torstein (red) (1992): "I tro og tjeneste : Det norske misjonsselskap 1842-1992". ISBN 82-7219-078-8

Det Norske Misjonsselskap
Misjon
Arkiver i Norge
Kultur i Stavanger
Religion i Rogaland